Avogadrov zakon
Avogadrov zakon jedan je od plinskih zakona. Nazvan je prema Amedeu Avogadru koji je 1811. iznio pretpostavku da se u jednakim zapreminama svih plinova pri istim uslovima temperature i pritiska nalazi jednak broj čestica (molekula). Dakle, broj molekula u određenom volumenu plina ne zavisi o njihovoj veličini ili masi. Prema Avogadru najsitnija čestica plina je molekula. Izuzetak čine plemeniti plinovi koji zbog svoje stabilne elektronske konfiguracije ne tvore molekule, već se nalaze u obliku pojedinačnih atoma. Jedan mol idealnog plina pri standardnim uslovima temperature i pritiska zauzima volumen od 22,4 litra (dm3), što je poznato kao molarni volumen idealnog plina. Broj molekula u jednom molu plina zove se Avogadrov broj i približna vrijednost mu je 6,022045×1023.